Четири обекта към Исторически музей – Петрич са отворени за посетители по време на великденските празници
Снимка: Информационна агенция "Фокус" Петрич. Четирите обекта към Исторически музей – Петрич: централна експозиционна зала, къща-музей „Ванга“, Национален парк – музей „Самуилова крепост” и античния град Хераклея Синтика са отворени за посетители по време на великденските празници. Това каза за Радио „Фокус“ – Пирин Сотир Иванов, директор на музея. Работното време на обектите в дните до понеделник ще бъде от 10.00 до 17.00 часа. Той отбеляза, че по този начин от музея искат да зарадват всички жители и гости на Община Петрич. Сотир Иванов съобщи още, че през вчерашния ден са били поставени и нови информационни табели към античния град Хераклея Синтика, които ще упътват туристите, желаещи да посетят този исторически обект. Ливия НИНОВА © 2017 Всички права запазени. Позоваването на Информационна агенция "Фокус" е задължително!